కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
RCB:  ఐపీఎల్‌లో ఓపెనర్‌గా ఏబీ డివిలియర్స్.. బెంగళూరుకి నో ఆప్షన్
తొలి ఆరు ఓవర్లలో పవర్‌ప్లే ఉండటంతో.. ఫీల్డింగ్ పరిమితుల్ని డివిలియర్స్‌ అయితే.. బాగా సొమ్ము చేసుకుంటాడని భావించిన ఫ్రాంఛైజీ.. కోహ్లీ‌ని మూడు లేదా నాలుగో స్థానంలో ఆడించాలని భావిస్తోందట.
Samayam Telugu | Updated:
Mar 22, 2019, 06:30PM IST
RCB:  ఐపీఎల్‌లో ఓపెనర్‌గా ఏబీ డివిలియర్స్.. బెంగళూరుకి నో ఆప్షన్
హైలైట్స్
2018 ఐపీఎల్ సీజన్‌లో వరుసగా ఓపెనర్లని మార్చిన బెంగళూరు
ఈ ఏడాది కూడా జట్టులో ఒక్కడే ప్రొఫెషనల్ ఓపెనర్
పార్థీవ్ పటేల్‌కి జోడీగా ఏబీ డివిలియర్స్‌ని పంపే అవకాశం
కోహ్లీనే ఓపెనర్‌గా పంపాలని చర్చించి.. మళ్లీ వెనక్కి తగ్గిన ఫ్రాంఛైజీ
ఐపీఎల్ 2019 సీజన్‌కి అంతా సిద్ధమైంది. చెపాక్ వేదికగా చెన్నై సూపర్ కింగ్స్, రాయల్ ఛాలెంజర్స్ బెంగళూరు జట్ల మధ్య శనివారం రాత్రి 8 గంటలకి తొలి మ్యాచ్‌తో ఈ ఏడాది టోర్నీకి తెరలేవనుంది. మహేంద్రసింగ్ ధోని, విరాట్ కోహ్లీ కెప్టెన్సీలోని జట్ల మధ్య పోటీకావడంతో.. ఈ మ్యాచ్‌పై సర్వత్రా ఆసక్తి నెలకొనగా.. బెంగళూరు హిట్టర్ ఏబీ డివిలియర్స్‌ రేపు మ్యాచ్‌లో ఓపెనర్‌గా బరిలోకి దిగబోతున్నట్లు వార్తలు వస్తున్నాయి.
2018 ఐపీఎల్ సీజన్‌లో దక్షిణాఫ్రికా వికెట్ కీపర్ డికాక్‌తో కలిసి కెప్టెన్ విరాట్ కోహ్లీ ఓపెనర్‌గా కొన్ని ఇన్నింగ్స్‌లు ఆరంభించాడు. ఆ తర్వాత డికాక్, మొయిన్ అలీ కలిసి ఆడారు. ఇలా మార్పులు చేస్తూ వెళ్లిన బెంగళూరు జట్టు.. ఏ మ్యాచ్‌లోనూ మెరుగైన ఆరంభాన్ని అందుకోలేకపోయింది. దీంతో.. ఈ ఏడాది ప్రొఫెషనల్‌ ఓపెనర్‌తో కలిసి డివిలియర్స్‌ని ఓపెనర్‌గా పంపాలనే ఆలోచనలో ఆర్సీబీ ఉన్నట్లు తెలుస్తోంది. వికెట్ కీపర్‌గా ఉన్న పార్థీవ్ పటేల్ సుదీర్ఘకాలంగా ఓపెనర్‌గా ఆడుతున్నాడు. అతను ఎడమ చేతి వాటం బ్యాట్స్‌మెన్ కావడంతో.. తోడుగా.. మరో ఎడమచేతి వాటం బ్యాట్స్‌మెన్ (మొయిన్ అలీ)ని పంపడం కంటే.. కుడిచేతి వాటం హిట్టర్‌ని జోడీగా పంపాలని బెంగళూరు ఆశిస్తోంది. ఈ మేరకు తొలుత విరాట్ కోహ్లీ పేరు చర్చకి వచ్చినా.. ఆఖరికి డివిలియర్స్‌వైపే ఫ్రాంఛైజీ మొగ్గ చూపిందట.
తొలి ఆరు ఓవర్లలో పవర్‌ప్లే ఉండటంతో.. ఫీల్డింగ్ పరిమితుల్ని డివిలియర్స్‌ అయితే.. బాగా సొమ్ము చేసుకుంటాడని భావించిన ఫ్రాంఛైజీ.. కోహ్లీ‌ని మూడు లేదా నాలుగో స్థానంలో ఆడించాలని భావిస్తోందట. ప్రొఫెషనల్ ఓపెనర్‌ లేకపోవడంతో.. బెంగళూరుకి ఈ సీజన్‌లోనూ ఓపెనింగ్ కష్టాలు తప్పేలా కనిపించడం లేదు.
బెంగళూరు జట్టు అంచనా: పార్థీవ్ పటేల్ (వికెట్ కీపర్), ఏబీ డివిలియర్స్ , మొయిన్ అలీ, విరాట్ కోహ్లీ (కెప్టెన్), సిమ్రాన్ హిట్‌మెయిర్, శివమ్ దుబే, వాషింగ్టన్ సుందర్, టిమ్ సౌథీ, ఉమేశ్ యాదవ్, మహ్మద్ సిరాజ్, చాహల్
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.